

Република Србија

ОШ ''ВУК КАРАЏИЋ''

Број: 1210

Датум: 29.9.2025. године

Место: ДОЊИ МИЛАНОВАЦ

ОШ „ВУК КАРАЏИЋ” 19220 Доњи Милановац, Стевана Мокрањца, 14

Директор на мандатни период од 4 године

УСЛОВИ: прописани члановима 122, 139. и 140. став 1. и 2. Закона о основама система образовања и васпитања („Сл. гласник РС” бр. 88/17, 27/18 – др. закон, 10/19, 27/18 – др. Закон, 6/20, 129/21, 92/2023, 19/2025): Одговарајуће високо образовање за наставника основне школе, педагога или психолога школе стечено: 1. на студијама другог степена (мастер академске студије, мастер струковне студије, специјалистичке академске студије) и то (1) студије другог степена из научне, односно стручне области за одговарајући предмет, односно групе предмета; (2) студије другог степена из области педагошких наука или интердисциплинарне, мултидисциплинарне, трансдисциплинарне студије другог степена које комбинују целине и одговарајуће научне, односно стручне области или области педагошких наука с тим да студије првог степена морају бити из научне, односно стручне области за одговарајући предмет односно групу предмета; 2. на основним студијама у трајању од најмање четири године, по прописима који су уређивали високо образовање до 10. септембра 2005. године; психичка, физичка и здравствена способност за рад са децом и ученицима; да није осуђиван правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскрвнуће, за кривична дела примање или давање мита; за кривична дела из групе кривичних дела против полне слободе против правног саобраћаја и против човечности и других добара заштићених међународним правом, без обзира на изречену кривичну санкцију, и да за њега није, у складу са законом, утврђено дискриминаторно понашање; држављанство Републике Србије; да зна српски језик на којем остварује образовно-васпитни рад; да има дозволу за рад наставника, васпитача и стручног сарадника; најмање осам година рада у установи на пословима образовања и васпитања, након стеченог одговарајућег образовања; да има положен испит за директора установе. Уколико се на конкурс не пријави ниједан кандидат са одговарајућим образовањем из члана 140 став 1. и 2. Закона о основама система образовања и васпитања, за директора школе може бити изабрано и лице које, уз испуњеност осталих горе наведених услова, има одговарајуће образовање из члана 140 став 3. истог закона, односно високо образовање стечено на студијама првог степена (основне академске, односно струковне и специјалистичке струковне студије) или на студијама у трајању од три године, или више образовање за наставника те врсте школе, дозволу за рад наставника и стручног сарадника, обуку и положен испит за директора установе и најмање десет година рада на пословима васпитања и образовања у установи, после стеченог одговарајућег образовања.

Уз пријаву на конкурс кандидат је у обавези да приложи: попуњен пријавни формулар који се налази на званичној интернет страници Министарства просвете, биографију са кратким прегледом кретања у служби и предлогом програма рада директора школе; диплому о стеченом одговарајућем високом образовању; уверење о положеном испиту за лиценцу, стручном испиту за наставника, односно стручног сарадника (дозволу за рад); потврду о раду у области образовања и васпитања након стеченог одговарајућег образовања; уверење надлежног суда да против кандидата није покренут кривични поступак, донета наредба о спровођењу истраге, покренута оптужница или донето решење о одређивању притвора (не старије од 6 месеци); уверење из казнене евиденције у складу са чланом 139. став 1. тачка 3) Закона о основама система образовања и васпитања (не старије од 6 месеци); потврду Повереника за заштиту равноправности да за кандидата није, у складу са законом, утврђено дискриминаторско понашање (не старије од 6 месеци); уверење о држављанству (не старије од 6 месеци); извод из матичне књиге рођених (не старије од 6 месеци); доказ о резултату стручно-педагошког надзора у раду кандидата (извештај просветног саветника) ако га поседује (уколико кандидат не поседује овај доказ дужан је приложити потврду школе да не поседује извештај); резултате стручно-педагошког надзора установе и оцену спољашњег вредновања (достављају само кандидати који су претходно обављали дужност директора установе); лекарско уверење о психичкој, физичкој и здравственој способности за рад са децом и ученицима (не старије од 6 месеци) – доставља изабрани кандидат пре закључења уговора којим се регулише статус изабраног директора; уверење о положеном испиту за директора установе (пријава која не садржи уверење о положеном испиту за директора установе неће се сматрати непотпуном, а изабрани кандидат ће бити у обавези да у законском року положи испит за директора школе); доказ о знању српског језика, на коме се остварује образовно-васпитни рад (доставља само кандидат који одговарајуће образовање није стекао на српском језику а као доказ подноси потврду високошколске установе да је положио српски језик на основу акредитованог студијског програма високошколске установе). Сва потребна документација се подноси у оригиналу или овереним копијама.

Пријава на конкурс, са доказима, подноси се препорученом пошиљком на наведену адресу у затвореној коверти са назнаком „Конкурс за избор директора” или лично у секретаријату школе од 09.00 до 14.00 часова.

Рок за подношење пријаве је 15 дана од дана објављивања конкурса у Листу Националне службе за запошљавање ''Послови'' . Непотпуне и неблаговремене пријаве неће се узети у обзир за разматрање.

Благовременом пријавом сматра се она пријава која је поднета у року утврђеном у конкурсу.

Благовременом пријавом сматраће се и пријава која је предата препорученом поштом, и тада се као дан пријема рачуна дан када је пошта примила пошиљку.

Када истек конкурсног рока за пријем пријава пада у недељу или дане државног празника, рок за пријаву помера се за следећи радни дан.

Под потпуном пријавом сматраће се она пријава која у прилогу садржи документа којима кандидат доказује да испуњава услове конкурса. Достављена документација не враћа се кандидату.

ПРЕДСЕДНИК ШКОЛСКОГ ОДБОРА

Живанка Обрадовић

У Доњем Милановцу,

дана 29.9.2025. године